Polisiebeampte in hegtenis vir dubbele moord. | Die Vryburger
Een van die Metropolisie is in hegtenis geneem weens beweerde moord op sy meisie en dié se vriendin. Dit het in Soweto gebeur.
Supt. Wayne Minnaar van Johannesburg sê die 30-jarige beampte het sy die moorde gepleeg met sy dienspistool.
Die vrou se ma het saam met die vriend na die beampte se huis gegaan waar 'n onderonsie ontstaan het en die beampte die slagoffers doodgeskiet het.
'n Vyfjarige seun wat oorkant die straat woon, is in die proses ook raak geskiet in die been.
'n Ervare polisiebeampte sê dat die talle moorde wat gepleeg word deur polisiebeamptes met hulle dienspistool, is 'n bewys daarvan dat die keuring van lede vir die Mag hopeloos is.
Polisiebeamptes wat nie die nodige dissipline kan handhaaf nie, behoort nie met 'n vuurwapen uitgereik te word nie, het hy gesê.
5 thoughts on "Polisiebeampte in hegtenis vir dubbele moord."
DuP du Plessis January 2, 2013 at 10:53 pm
Ja, toevallig ook vannaand gehoor van nog 'n moord deur 'n polisiebeampte, ook met sy dienspistool, iewers in die Verre Noord, ek dink dit was Pietersburg. In beide gevalle was dit hul eie vrouens wat hulle vermoor het.
Ek dink nie dit is slegs die keuring van die Polisie- of die Metro-polisie wat tekort skiet nie, ek glo dat daar geen behoorlike opleiding geskied nie. Ek glo ook nie dat die voorbeeld wat deur die topstruktuur gestel word, enigsins navolgingswaardig kan wees vir enige nuwe rekruut nie, want die korrupsie vanaf die hoogste vlak af tot by die onderste, word nie aangespreek nie.
As die Swaardmag van 'n staat in die hande van kriminele geplaas word, kan geen reg of geregtigheid geskied nie.
hans January 5, 2013 at 9:34 pm
Metro polisie is nie Sap lid nie, maar vredesbeampte wat bv nie 'n verklaring kan beeedig nie! Dup hou op geweld praatjies aanblaas, jy klink na regeringsagent! Hans
DuP du Plessis January 5, 2013 at 9:55 pm
Dankie, gelukkig is dit ook nie die eerste keer dat ek vir 'n regeringsagent aangesien word nie. Regeringsagente word egter nie deur hul opinies aan die kaak gestel nie maar deur hul dade.
Ek is jammer dat my opinie jou tot geweldadigheid aanblaas, maar ek beloof dat dit nie die doel daarvan was nie, dit was egter tersaaklik vir die aanvanklike berig.
Maar Boeregroete vir jou vir die res van die naweek,
Vaandrig January 8, 2013 at 12:20 pm
Ek verstaan nie die heer "hans" se beswaar teen DuP se aanvanklike kommentaar nie. DuP het 'n mening uitgespreek oor gebrekkige opleiding en die voorbeeld van die topstruktuur. Beide probleme is al direk of indirek van regeringsweë erken d.m.v verklarings dat dit aangespreek moet word. In my wildste drome kan ek die tersake kommentaar nie sien as "geweld praatjies aanblaas nie".
Geeneen van die gemeenskap wat deur Die Vryburger bedien word, sal geweldpraatjies aanblaas nie. Inteendeel, daar is al gemaan daarteen. Die Boere-Afrikaner gemeenskap het meer as genoeg ervaring van geweldsmisdade wat teen volksgenote gepleeg word en die onherstelbare verlies, hartseer en smart wat dit meebring. Hoekom sal enigeen by sy volle verstand dan geweld aanblaas.
DuP du Plessis January 8, 2013 at 7:49 pm
Daar is 'n ou spreekwoord wat lui: "Wat die hart van vol is, loop die mond van oor." Nou moet ek eerlik erken, in my eie geval is dit wel van toepassing, maar dit was ook nogal 'n gedagte wat by my opgekom het toe Hans my met 'n regeringsagent vergelyk het. Nogal gedink ons moet dan dalk probeer om 'n paar regeringsagente in ons eie diens te kry.